**Recurs de reforma i subsidiari d’apel·lació contra la interlocutòria que prorroga la instrucció** (art. 324 i 766 LECr)

 Autor: Marcel Molina i Conte (advocat)

**Jutjat d’Instrucció núm. ....**

**de ..........**

Diligències prèvies núm. .......

**Al Jutjat d’Instrucció**

...................., advocat/da de .................. *(nom i cognoms la persona investigada)*, tal com consta acreditat a les actuacions, manifesto:

D’acord amb el que estableix l’article 766 de la Llei d’enjudiciament criminal (LECr), interposo un **recurs de reforma i subsidiari d’apel·lació** contra la interlocutòria ................ .

**Al·legacions**

1. **Manca de compliment dels pressupòsits per a la pròrroga de la instrucció**

La interlocutòria que impugno estableix la pròrroga de la causa atès que considera que resten per dur a terme diligències d’instrucció, de les quals pot derivar la necessitat d’executar noves diligències encara no disposades.

L’article 324.1 de la LECr estableix que si, amb anterioritat a la finalització del termini, el jutge considera que no és possible finalitzar la investigació, d’ofici o a instància de part, pot establir pròrrogues successives per períodes iguals o inferiors a sis mesos.

No obstant això, la jurisprudència ha establert que aquesta facultat no permet allargar indefinidament el procés sense cap mena de justificació, atès el risc de desvirtuar el precepte, l’objectiu del qual és agilitzar la fase d’instrucció en els procediments penals.

Per aquest motiu, la jurisprudència exigeix que cal donar les raons que justifiquin que no s’ha pogut acabar la investigació dins el termini, raons que han de referir-se a les circumstàncies de les actuacions concretes, i no pas a l’òrgan judicial com la càrrega de treball, la manca de mitjans materials o personals, o altres circumstàncies de naturalesa estructural.

Així les coses, no és possible emparar pròrrogues successives d’instrucció de la causa sense una justificació adequada. A més, el fet que la causa sigui voluminosa i comporti una tramitació complexa no obsta perquè en la resolució que en disposi la pròrroga hi hagin de constar les raons concretes que la justifiquen.

Doncs bé, d’acord amb aquests arguments, cal estimar aquest recurs atès que la interlocutòria que impugno estableix que ........................................ .

**Sol·licito:** Que tingui per interposat un **recurs de reforma i subsidiari d’apel·lació** contra la interlocutòria ................, l’estimi íntegrament i revoqui la pròrroga de la instrucció establerta.

**Altressí**

**Exposo:** Que d’acord amb el que estableix l’article 766.3 de la LECr, a continuació assenyalo els particulars que cal testimoniar a l’Audiència Provincial en cas que aquest Jutjat no estimi el recurs de reforma:

*(Indiqueu els que corresponguin. Per exemple:*

* *Diligència d’entrada i registre (foli ....)*
* *Enregistraments telefònics (foli ....)*
* *Escrit del Ministeri Fiscal en el qual sol·licita la presó provisional (foli ...)*
* *Interlocutòria de presó provisional (foli ...)*
* *Les diligències d’instrucció que la Sala consideri relacionades amb les anteriors.)*

**Sol·licito**: Que tingui per indicats els particulars que cal testimoniar.

..............., ....... de/d’................. de ..............

(*signatura*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94